Sutomo (lair ing Surabaya, Jawa Wétan, 3 Oktober 1920 – pati ing Padang Arafah, Arab Saudi, 7 Oktober 1981 ing yuswa 61 taun)[1] luwih misuwur kanthi sebutan Bung Tomo, ya iku pahlawan sing misuwur amarga peranané mbangkitaké semangat rakyat kanggo nglawan Walanda liwat tentara NICA. Sutomo lair ing Kampung Blauran, kutha Surabaya. Bapaké kang asma Kartawan Tjiptowidjojo, wis tau nyambut gawé dadi pegawai pamerintahan minangka staf pribadi ing sawijining perusahaan swasta, dadi asisten ing sawijining kantor pajek lan pegawai cilik ing perusahaan ékspor-impor Walanda[2].